ระเบียบคณะกรรมการจัดรูปที่ดินกลางระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้ยืมใช้ที่ดินกระทรวงเกษตรและสหกรณ์ในเขตโครงการจัดรูปที่ดินเพื่อกิจการสาธารณูปโภคและกิจการอื่น ๆพ.ศ. ๒๕๕๔ อาศัยอำนาจตามความในมาตรา ๑๓ (๑๑) และ (๑๒) และมาตรา ๒๑ (๒)แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ประกอบกับมติคณะกรรมการจัดรูปที่ดินกลาง ในการประชุมครั้งที่ ๒/๒๕๕๓ เมื่อวันที่๒๔ ธันวาคม ๒๕๕๓ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดรูปที่ดินกลาง ว่าด้วยหลักเกณฑ์การพิจารณาอนุญาตให้ยืมใช้ที่ดินกระทรวงเกษตรและสหกรณ์ในเขตโครงการจัดรูปที่ดินเพื่อกิจการสาธารณูปโภคและกิจการอื่น ๆ พ.ศ. ๒๕๕๔ข้อ ๒[๑] ระเบียบนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ผู้มีความประสงค์จะยืมใช้ที่ดินกระทรวงเกษตรและสหกรณ์ในเขตโครงการจัดรูปที่ดินแจ้งความประสงค์ต่อหัวหน้าสำนักงานจัดรูปที่ดินจังหวัด ซึ่งที่ดินนั้นตั้งอยู่เพื่อตรวจสอบว่าเป็นไปตามหลักเกณฑ์ที่กำหนดไว้ในระเบียบฉบับนี้หรือไม่แล้วให้นำเสนอคณะอนุกรรมการพิจารณาการปฏิบัติเกี่ยวกับกฎหมาย พิจารณา กลั่นกรองและเสนอความเห็น แล้วนำเสนอคณะกรรมการจัดรูปที่ดินกลางเพื่อให้ความเห็นชอบก่อนนำเสนอรัฐมนตรีว่าการกระทรวงเกษตรและสหกรณ์พิจารณาอนุญาตข้อ ๔ การให้ยืมใช้ที่ดินกระทรวงเกษตรและสหกรณ์ในเขตโครงการจัดรูปที่ดินเพื่อกิจการสาธารณูปโภคและกิจการอื่น ๆ ตามระเบียบนี้ ต้องเป็นการดำเนินการโดยหน่วยงานของรัฐหรือเอกชน ที่มีฐานะเป็นนิติบุคคลและดำเนินการโดยไม่หวังผลกำไรการยืมใช้ที่ดินกระทรวงเกษตรและสหกรณ์ต้องไม่ก่อให้เกิดความเสียหายแก่การจัดรูปที่ดินและทางราชการไม่มีแผนจะดำเนินการจัดรูปที่ดินในพื้นที่ดังกล่าวข้อ ๕ การยืมใช้ที่ดินเพื่อการศึกษาให้ยืมใช้ได้ในเนื้อที่ ดังต่อไปนี้๕.๑ โรงเรียนระดับอนุบาล เนื้อที่ไม่เกิน ๑๒ ไร่๕.๒ โรงเรียนระดับประถมศึกษา เนื้อที่ไม่เกิน ๒๕ ไร่๕.๓ โรงเรียนระดับมัธยมศึกษาขึ้นไป เนื้อที่ไม่เกิน ๕๐ ไร่กรณีขอยืมใช้ที่ดินสำหรับโรงเรียนที่มีการสอนหลายระดับ ให้ใช้เนื้อที่สำหรับโรงเรียนในระดับที่สูงกว่าสถานที่ตั้งจะต้องอยู่ไม่ห่างจากชุมชนมากเกินไปและอยู่ในสิ่งแวดล้อมที่เหมาะสมข้อ ๖ การยืมใช้ที่ดินเพื่อการอนามัยและสาธารณสุข ให้ยืมใช้ได้ในเนื้อที่ ดังต่อไปนี้๖.๑ สถานบริการสาธารณสุขชุมชน เนื้อที่ไม่เกิน ๓ ไร่๖.๒ สถานีอนามัย เนื้อที่ไม่เกิน ๑๐ ไร่๖.๓ โรงพยาบาล เนื้อที่ไม่เกิน ๒๐ ไร่ข้อ ๗ การยืมใช้ที่ดินเพื่อการศาสนาให้ยืมใช้ได้ในเนื้อที่ไม่เกิน ๑๕ ไร่สำหรับจัดตั้งศาสนสถานตามประเพณีนิยมแห่งท้องถิ่นข้อ ๘ การยืมใช้ที่ดินเพื่อกิจการไฟฟ้าประปา ให้ยืมใช้ได้ตามจำนวนเนื้อที่ที่จำเป็นแก่การนั้นข้อ ๙ การยืมใช้ที่ดินเพื่อสร้างถนนทางลำเลียง ให้ยืมใช้ได้ตามจำนวนเนื้อที่ที่จำเป็นแก่การนั้นข้อ ๑๐ การยืมใช้ที่ดินเพื่อการก่อสร้างหรือปรับปรุงแหล่งน้ำเพื่อประกอบการเกษตรกรรมเช่น ขุดคู คลอง สระน้ำ ฝาย อ่างเก็บน้ำ เป็นต้นให้ยืมใช้ได้ตามจำนวนเนื้อที่ที่จำเป็นแก่การนั้นข้อ ๑๑ การยืมใช้ที่ดินเพื่อการสร้างสถานที่ราชการและรัฐวิสาหกิจรวมตลอดถึงบริเวณที่เกี่ยวเนื่องให้ยืมใช้ได้ในเนื้อที่ไม่เกิน ๕ ไร่ข้อ ๑๒ การยืมใช้ที่ดินเพื่อการส่งเสริมเกษตรกรรมให้ยืมใช้ได้ตามจำนวนเนื้อที่ที่จำเป็นและเหมาะสมข้อ ๑๓ การยืมใช้ที่ดินเพื่อสร้างที่ทำการสหกรณ์หรือสิ่งก่อสร้างอื่นเพื่อประโยชน์ของสหกรณ์เช่น ยุ้ง ฉาง โกดังหรือไซโลเพื่อเก็บรักษาผลผลิตให้ยืมใช้ได้ตามจำนวนเนื้อที่ที่จำเป็นและเหมาะสมข้อ ๑๔ การยืมใช้ที่ดินเพื่อสร้างสถานที่จัดเป็นนันทนาการให้ยืมใช้ได้ตามจำนวนเนื้อที่ตามที่พิจารณาเห็นสมควรข้อ ๑๕ การยืมใช้ที่ดินเพื่อจัดสร้างศาลาประจำหมู่บ้านที่อ่านหนังสือประจำหมู่บ้าน หรือห้องสมุดให้ยืมใช้ได้ตามจำนวนเนื้อที่รวมกันไม่เกิน๑ ไร่ข้อ ๑๖ ในกรณีที่หน่วยงานของรัฐยืมใช้ที่ดินให้กระทำในนามของหน่วยงานต้นสังกัดระดับกรมหรือเทียบเท่าถ้าองค์กรเกี่ยวกับศาสนายืมใช้ที่ดินให้ดำเนินการโดยผ่านความเห็นชอบของหน่วยงานของรัฐที่กำกับดูแลศาสนานั้นด้วยข้อ ๑๗ การใช้ที่ดินเพื่อกิจการอื่นนอกจากข้อ ๕ถึงข้อ ๑๕ หรือการขอใช้ที่ดินเกินกว่าจำนวนที่กำหนดไว้ให้เสนอคณะกรรมการจัดรูปที่ดินกลาง พิจารณาตามความจำเป็นเพื่อกิจการนั้นข้อ ๑๘ แบบ ขั้นตอนตลอดจนเงื่อนไขในการอนุญาตให้ยืมใช้ที่ดินตามระเบียบนี้ ให้สำนักงานจัดรูปที่ดินกลางเป็นผู้กำหนดตามความเหมาะสมข้อ ๑๙ ถ้าปรากฏว่าผู้ได้รับอนุญาตไม่ทำประโยชน์ในที่ดินตามกิจการที่ได้รับอนุญาตโดยไม่มีเหตุอันสมควรให้เพิกถอนการอนุญาตได้ประกาศณ วันที่ ๒๑ มิถุนายน พ.ศ. ๒๕๕๔ธีระ วงศ์สมุทรรัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลางปริยานุช/ผู้จัดทำ๙ พฤศจิกายน๒๕๕๔ชาญ/ผู้ตรวจ๑๖ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๐ ง/หน้า ๑๐/๒ พฤศจิกายน ๒๕๕๔